**РЕШЕНИЕ № ПВ –140-ПР/2014 год.**

**за преценяване на необходимостта от извършване на оценка на**

 **въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7, ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми ,проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС и становищe от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на хотел със СПА”,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Mестоположение:**  в имот № 139457, землище на гр. Хисаря, община Хисаря.

**Възложител: „СПА РИЗОРТ” ЕООД,** гр. Пловдив, ул. ”Инж. Асен Йорданов” № 7.

**Характеристика на инвестиционното предложение**:

Инвестиционното намерение е свързано с ново строителство на хотел предлагащ СПА услуги. Имотът, в които след промяна предназначението на земеделска земя ще се осъществи инвестиционното предложение е с площ от 3,167 дка, собственост на Възложителя и в момента са с начин на трайно ползуване „нива”.

За обекта ще се използват налична и новоизградена инфраструктура след изпълнение на необходимите връзки:

Пътна - не се предвижда промяна на съществуващата пътна инфраструктура. На североизток имотът граничи с асфалтов път.

Водоснабдяване – от наличната градска водопроводна мрежа, съгласно становище на ВиК ЕООД.

Електроснабдяване - чрез присъединяване към съществуваща електрическа мрежа, съгласно становище на "ЕВН България Електроразпределение" АД.

Заустване на отпадни води от битово-фекален характер – в градска канализационна мрежа.

Инвестиционното предложение /ИП/ попада в обхвата на т.10, буква “б“ от Приложение № 2 на Закона за опазване на околната среда (ДВ.бр.91 /2002г.) и чл.2, ал.1, т.1 от Наредбата за ОС.

Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0002054 „Средна гора”, включена в списъка на защитените зони за опазване на дивите птици, обявена със заповед № РД-273/30.03.2012г (ДВ бр.32./2012г.) на Министъра на околната среда и водите. Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

 **мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Изграждането на обекта и обслужващата инфраструктура ще стане съгласно утвърден ПУП и работни проекти при спазване на ограничителните и задължителните линии на застрояване. Предвижда се изграждане на една самостоятелна сграда с височина на кота корниз до 15м със застроената площ около 600 кв.м. и процент на озеленени площи 40%. Строителството ще се осъществи по традиционен монолитен начин, основна носеща конструкция от стоманобетон и преградни стени от тухли.

В хода на експлоатация на обекта не се предполага значително замърсяване и дискомфорт на околната среда. При строителните дейности се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.
* Битовите отпадъци, генерирани по време на експлоатацията ще се извозват от обслужваща района сметосъбираща фирма до определеното от Общината сметище.

 **II. Местоположение в това число чувствителност на средата,съществуващото ползване на земята, относително наличие на подходящи територии, качеството и регенеративната способност на природните ресурси в района:**

Обектът ще бъде разположен на около 500м от населеното място гр. Хисар.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Няма вероятност инвестиционното предложение да доведе до пряко унищожаване, увреждане или влошаване състоянието на видове, предмет на опазване в най-близката защитена зона BG0002054 „Средна гора”, тъй като намерението ще се осъществи извън границите на зоната.
* Естеството на развиваната дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоната, респективно върху видовете, предмет на опазване.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 7233/02.12.2014г. РЗИ- Пловдив е определила липсата на здравен риск при реализация на инвестиционното намерение.

**V. Обществен интерес към предложението за строителство, дейности или технологии :**

 Възложителят е уведомил за своето инвестиционно предложение кмета на Община Хисаря, както и засегнатото население чрез обяви на информационно табло и интернет сайта на общината. Осигурен е обществен достъп по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ 11.12.2014г.**

*Директор на РИОСВ - Пловдив*